b"\n_START_ARTICLE_\nIlla Bonaparte\n_START_PARAGRAPH_\nIlla Bonaparte (\xc3\x8ele Bonaparte) \xc3\xa9s el nom que va portar la moderna illa de la Reuni\xc3\xb3 entre 1806 i 1810. L'\xc3\x8ele de Saint Paul (1638-1649) havia estat rebatejada illa de Borb\xc3\xb3, nom que va subsistir fins al 1793 quan se li va canviar a illa de la Reuni\xc3\xb3; per\xc3\xb2 aquest nom fou canviat el 15 d'agot de 1806 a illa Bonaparte en honor de Napole\xc3\xb3 Bonaparte. El nom fou ef\xc3\xadmer, ja que l'illa fou ocupada pels brit\xc3\xa0nics entre el 7 i el 8 de juliol de 1810 i un mes despr\xc3\xa9s li van restaurar el seu antic nom prerevolucionari d'illa de Borb\xc3\xb3 (7 d'agost de 1810) que va persistir fins al 1848."